Sovetti-Karjalalle
Sun syntysanas sodan pauhinaan
 Ei voineet hukkua, ne luottavina soivat,
 Ne manas esiin miehet, jotka loivat
 Punaiset soihdut myöskin Karjalaan.

 Tää ennen leikkitanner ollut vaan
 On saalistajain, jotka himoin joivat
 Hikeä rahvaan, hurttain, jotka voivat
 Kuin pedot hurjat riistää saalistaan.

 Suur’ toivo nyt on mieliin syttynyt,
 On rahvas saanut uutta luottamusta,
 Se tiensä onneen nyt on löytänyt.

 Jälelle jäänyt on jo orjuus musta,
 Ja rahvas uutta luoden raataa nyt
 Ihaillen suuren aamun sarastusta.

1922